У Вікіпедыі ёсць артыкулы пра іншых асоб з прозвішчам Курыленка.

**Вольга Канстанцінаўна Курыленка** (фр.: Olga Kurylenko, укр.: О́льга Костянти́нівна Куриле́нко; нар. 14 лістапада 1979, Бэрдзянск, Запарожская вобласць, Украінская ССР, СССР) — украінская і французская актрыса і мадэль.

Сыграла дзяўчат галоўных герояў у двух экранізацыях па матывах гульняў «Хітмэн», «Макс Пэйн» і ў працягу папулярнай серыі Джэймса Бонда «Квант суцяшэння», а таксама ў прыгодніцка-фантастычным баявіку «Забыццё».

Біяграфія
---------

Нарадзілася на поўдні Украіны, у горадзе Бэрдзянску Запарожскай вобласці 14 лістапада 1979 года.

Расла ў беднасці, у звычайнай савецкай камунальнай кватэры. Бацька дзяўчыны, Канстанцін Курыленка, пакінуў сям’ю неўзабаве пасля яе нараджэння. Пасля разводу яе маці, Марына Алябішава, працавала настаўнікам малявання, Вольгу выхоўвала бабуля Раіса. У маладосці Вольга атрымала вопыт жыцця ў чатырохпакаёвай камунальнай кватэры разам з шасцю суседзямі і некалькімі дзецьмі.

Калі дзяўчыне было 13 гадоў, яна разам з маці з’ехала на канікулы ў Маскву. Там яе выпадкова знайшла адна з мадэльных агентаў, якая падышла да яе на станцыі метро і прапанавала працу мадэлі. Спачатку маці Вольгі была настроена негатыўна, але ў рэшце рэшт Вольга прыняла прапанову і пачала наведваць курсы мадэляў у Маскве. Разам з тым яна вывучала мастацтва, мовы, гульню на фартэпіяна і танцы. Наступныя тры гады дзяўчынка жыла паміж Масквой і Бярдзянскім.

У свае 16 гадоў Вольга ўжо была гатовая да наступнага кроку. Яна паехала ў Парыж, за 6 месяцаў вывучыла Французскую мову, і пачала працаваць у мадэльным агенцтве *Madison*. Яна з’явілася на вокладцы часопіса *Glamour* калі ёй было ўсяго 18. Адразу пасля гэтага яе фота ўпрыгожылі вокладкі часопісаў *Elle*, *Madame Figaro*, *Marie Claire*, *Vogue*, неўзабаве яна стала «тварам» кампаній *Lejaby, Bebe clothing, Clarins and Helena Rubinstein*.

У 2000 годзе Вольга выйшла замуж за французскага фатографа Седрыка Ван Моля, але іх шлюб працягнуўся ўсяго два гады. Пасля гэтага яна атрымала свабоду, а французскі пашпарт дазволіў ёй падарожнічаць і працаваць на Захадзе. Пасля Вольга пайшла ў акцёрскае агенцтва і адмовілася ад кар’еры мадэлі на карысць кінематографа. Яе акцёрская кар’ера імкліва пайшла ўверх.

У 2005 годзе яна дэбютавала як *Ірыс*, пачуццёвая Прыгажуня, у фільме «Безназоўны» (2005) рэжысёр Дыяны Бертран.

Кінематаграфічныя ролі Вольгі былі выключна палкімі, а яе натуральная прыгажосць і адкрытая эратычнасць прыцягнулі ўвагу мужчынскай аўдыторыі. Яна знялася ў фільмах «Парыж, я люблю цябе» (2006) і «Змяя» (2006), а потым сыграла рускую прыгажуню Ніку Вароніну, дзяўчыну Цімаці Аліфанта у фільме «Хітмэн» (англ.: Hitman, 2007).

У 2006—2007 гадах актрыса была ў шлюбе з амерыканскім прадпрымальнікам Дэміянам Габрыелам.

Вольга сыграла ролю *Камілы*, дзяўчыны *Джэймса Бонда*, у фільме «Квант суцяшэння» (2008), які з’яўляецца працягам фільма «Казіно Раяль» (2006). Зацвярджэнне Курыленка на ролю дзяўчыны *Бонда* зрабіла яе імя вядомым на ўвесь свет — яна стала першай украінкай, якая абышла ў кастынгу на гэтую ролю такіх акторак як Кэмеран Дыяз, Сіена Мілер і шмат іншых.

У 2009 годзе актрыса пераехала ў Лондан. У чэрвені 2010 годзе пачаліся здымкі Франка-ўкраінскага фільма «Зямля забыцця», які распавядае пра ўплыў на лёсы людзей аварыі на ЧАЭС. Адну з галоўных роляў у фільме грае Вольга Курыленка — гэта яе першыя здымкі ва Украіне.

2013 Вольга і яе кампаньён Том Круз прадставілі новы фантастычны фільм «Забыццё».

3 кастрычніка 2015 года актрыса нарадзіла сына Аляксандра Марка Гарацыя, ад брытанскага пісьменніка Макса Беніца, з якім у той час складалася ў адносінах.

15 сакавіка 2020 года паведаміла, што ёй паставілі дыягназ каранавіруснае захворванне COVID-19, і што яна ўжо тыдзень знаходзіцца ў ізаляцыі дома ў Лондане і што галоўныя яе сімптомы — падвышаная тэмпература і слабасць. 20 сакавіка акторка паведаміла, што стан яе стабілізаваўся і яна ачуняла.

У лютым 2022 года выступіла супраць уварвання Расіі ва Украіну.

Фільмаграфія
------------

Курыленка ў маі 2013 года.

| Год |  | Беларуская назва | Арыгінальная назва | Роля |
| --- | --- | --- | --- | --- |
| 2001 | с | Ларга | *англ.: Largo Winch* | Кароль |
| 2005 | ф | Безназоўны палец | *фр.: L'Annulaire* | Ірыс
 |
| 2006 | ф | Парыж, я люблю цябе | *фр.: Paris, je t'aime* | вампір
 |
| 2006 | тф | Амулет | *фр.: Le Porte-bonheur* | Сафія
 |
| 2006 | ф | Змяя | *фр.: Le Serpent* | Сафія
 |
| 2007 | с | Небяспечныя сакрэты | *англ.: Suspectes* | Ева Пірэс |
| 2007 | ф | Хітмэн | *англ.: Hitman* | Ніка Вароніна
 |
| 2008 | ф | Макс Пэйн | *англ.: Max Payne* | Наташа Сакс
 |
| 2008 | ф | Квант суцяшэння | *англ.: Quantum of Solace* | Каміла
 |
| 2008 | ф | На маім захадзе | *фр.: À l'est de moi* | руская прастытутка
 |
| 2009 | ф | Сцены | *Kirot (англ.: The Assassin Next Door)* | Галя
 |
| 2010 | с | Тыранія | *англ.: Tyranny* | Міна Харуд |
| 2010 | ф | Цэнтурыён | *англ.: Centurion* | Этэйн
 |
| 2011 | ф | Там жывуць драконы | *англ.: There Be Dragons* | Ільдыка
 |
| 2011 | ф | Зямля забыцця | *фр.: La terre outragée* | Аня
 |
| 2012 | ф | Экспат | *англ.: The Expatriate* | Ганна Брант
 |
| 2012 | ф | Да цуду | *англ.: To the Wonder* | Марына
 |
| 2012 | ф | Сем псіхапатаў | *англ.: Seven Psychopaths* | Энджэла
 |
| 2012—2013 | с | Чароўны горад | *англ.: Magic city* | Вера Эванс |
| 2013 | ф | Забыццё | *англ.: Oblivion* | Юлія Русакова
 |
| 2014 | ф | Глыбінныя імперыі | *англ.: Empires of the Deep* | каралева русалак
 |
| 2014 | ф | Акадэмія вампіраў | *англ.: Vampire Academy: Blood Sisters* | Элен Кірава
 |
| 2014 | ф | Чалавек лістапада | *англ.: November Man* | Эліс
 |
| 2014 | ф | Шукальнік вады | *англ.: The Water Diviner* | Эйшэ
 |
| 2015 | ф | Ідэальны дзень | *англ.: A Perfect Day* | Каця
 |
| 2015 | ф | Паскарэннея | *англ.: Momentum* | Алекс Фарадэй
 |
| 2016 | ф | Двое ў сусвеце | *італ.: La corrispondenza* | Эмі Раян
 |
| 2017 | ф | Смерць Сталіна | *англ.: The Death of Stalin* | Марыя Юдзіна |
| 2017 | ф | Адпеты мачо | *англ.: Gun Shy* | Шэйла
 |
| 2018 | ф | Чалавек, які забіў Дон Кіхота | *англ.: The Man Who Killed Don Quixote* | Джэкі
 |
| 2018 | ф | Дыхай у імзе | *фр.: Dans la brume* | Ганна
 |
| 2018 | ф | Мара | *англ.: Mara* | Кейт Фулер
 |
| 2018 | ф | Агент Джоні Інгліш 3 | *англ.: Johnny English Strikes Again* | Афелія
 |
| 2018 | ф | Імператар Парыжа | *фр.: L'Empereur de Paris* | Баранэса Раксана Жыверні
 |
| 2019 | ф | Пакой жаданняў | *англ.: The Room* | Кейт
 |
| 2019 | ф | Кур’ер | *англ.: The Courier* | Кур’ер
 |
| 2019 | ф | Перакладчыкі | *фр.: Les traducteurs* | Кацярына Анісінава
 |
| 2020 | ф | Бухта цішыні | *англ.: The Bay of Silence* | Разалінда
 |
| 2021 | ф | Чорная ўдава | *англ.: Black Widow* | Антонія Дрэйкава / Таскмайстар |
| 2022 | ф | Прынцэса | *англ.: The Princess* | Кай
 |
| 2022 | ф | Белы слон | *англ.: White Elephant* | Ванэса Флін
 |
| 2022 | с | Дзяржздрада | *англ.: Treason* | Кара |
| 2024 | ф | Грамабоі | *англ.: Thunderbolts* | Антонія Дрэйкава / Таскмайстар |

Узнагароды
----------

| Год | Узнагарода | Катэгорыя | Намінаваная праца | Вынік |
| --- | --- | --- | --- | --- |
| 2008 | *Сатурн (прэмія)* | Лепшая кінаактрыса другога плана | Квант суцяшэння | Намінацыя |
| 2009 | *Імперыя (кінапрэмія)* | Лепшая кінаактрыса | Намінацыя |
| 2012 | *Бостанскі саюз кінакрытыкаў* | Лепшы акцёрскі склад | Сем псіхапатаў | Перамога |
|

Крытыка і погляды
-----------------

У 2015 годзе ў інтэрв’ю іспанскаму выданню «El Mundo» Курыленка выказалася адносна вайны на ўсходзе Украіны наступным чынам: 

> «Шчыра кажучы, усё гэта прымушае мяне сумаваць. Мы, рускія і ўкраінцы, — адзін і той жа народ — славяне. Мы нічым адзін ад аднаго не адрозніваемся. Тое, што адбываецца, не павінна быць паміж братамі і сёстрамі. Так што гэта абсурдна, як і ўсе войны без выключэння. [ … ] Хоць заўсёды адзначаецца, што пераможца ёсць, але на практыцы ім ніхто не з’яўляецца. Бо людзі гінуць і з таго, і з другога боку, і гэта велізарнае няшчасце. У кожнай вайне гінуць тысячы людзей. Дзеля чаго? Дзеля мінімальнай змены? А часам нават і гэтага не бывае. Яно таго не варта».
> 
> 

У маі 2020 года актрыса заявіла, што не лічыць сябе ўкраінкай, а яе ДНК-тэст паказвае «славянскае» паходжанне. Гэтая заява выклікала скандал ва ўкраінскай інфармацыйнай прасторы.

Зноскі
------

1. ↑  Olga Kurylenko // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
2. ↑  Olga Kurylenko // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  Library of Congress Authorities — Library of Congress. Праверана 25 лютага 2022.<a href='https://wikidata.org/wiki/Track:Q13219454'></a><a href='https://wikidata.org/wiki/Track:Q131454'></a>
4. 1 2  Première — 1976. Праверана 23 жніўня 2020.<a href='https://wikidata.org/wiki/Track:Q130706'></a>
5. ↑  Ольга Куриленко повідомила, що заразилася коронавірусом. ДМ, 16 березня 2020
6. ↑  I will never belong to anyone: Olga - Times of India (англ.). *The Times of India*. Праверана 22 сакавіка 2020.
7. ↑  Почалися зйомки французько-українського фільму про трагедію ЧАЕС — Уніан, 12.06.2010
8. ↑  На безіменному пальці Ольги Куриленко з'явилася обручка // Шоу-биз 05.04.2013 **(нявызн.)**(недаступная спасылка). Архівавана з першакрыніцы 19.04.2017. Праверана 14.01.2016.
9. ↑  Ольга Куриленко стала мамой **(нявызн.)**. *www.spletnik.ru*. Праверана 21 сакавіка 2020.
10. ↑  «Дівчина Бонда» Ольга Куриленко інфікована коронавірусом, Главком, 16 березня 2020
11. ↑  Коронавірус: Ольга Куриленко вилікувалась від COVID-19 – новини **(нявызн.)**. *zaxid.net*. Праверана 25 сакавіка 2020.
12. ↑
13. ↑  Olga Kurylenko: 'Rusos y ucranianos somos la misma gente, eslavos'. elmundo.es. 2015  (ісп.)
14. ↑  Суспільство // УКРАЇНА У ВІДГУКАХ ЗАРУБІЖНОЇ ПРЕСИ (аналітичний огляд преси), Випуск 8 (огляд матеріалів ЗМІ за 17 — 29 квітня 2015 р.). 2015. 15 стор.: С. 10-11
15. ↑  «Я не українка»: акторка Ольга Куриленко несподівано зреклася своєї національності. Ольга Куриленко, голлівудська актриса з України, оскандалилася у мережі. wz.lviv.ua. 10.05.2020

Спасылкі
--------

* Вольга Курыленка на сайце «*Internet Movie Database*» (англ.)
* Переклади інтерв’ю з Ольгою Куриленко
* Фотографії Ольги Куриленко
* Сайт присвячений Ользі Куриленко
* Olga-Kurylenko.info Російський фан-сайт Ольги Куриленко Архівавана 5 снежня 2009.
* *Film.ru:* Ольга Куриленко(недаступная спасылка)  (руск.)
* *The Sun (20 вересня 2007):* «Бондаж для мене добре»  (англ.)

|  |  |
| --- | --- |
| ⚙️   У сацыяльных сетках | Facebook · X (англ.) |
| Фота, відэа і аўдыё | Apple Music · Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Filmportal · Internet Movie Database · КиноПоиск · Metacritic · Rotten Tomatoes · Giant Bomb |
| Слоўнікі і энцыклапедыі | Notable Names Database · Расія-Культура · Даведка РІА |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 9017765 · BNE: XX4693609 · BNF: 15081904m · CiNii: DA18753315 · GND: 142948055 · ICCU: RAVV626910 · ISNI: 0000 0001 1599 1036 · LCCN: no2008035299 · NKC: xx0093531 · NLP: A27226050 · NTA: 370702646 · NUKAT: n2010141348 · SUDOC: 129228893 · VIAF: 15063053 |

 |